Android el ze un sistema operativo mòbiłe bazà inte el nùcleo Linux e altri software de còdaze verto. El ze dizegnà par dispozitivi mòbiłi co schermo tàtiłe, cofà tełèfoni intełizenti, tablet, par reloji intełijenti doparando na variante ciamada Wear OS, par automòbiłi co na variante ciamada Android Auto o co Android Automotive e tełevizori co Android TV. Inisialmente el ze sta desviłupà da Android Inc., che el ze sta cronpà da Google LLC inte el 2005. Android el ze sta prezentà inte el 2007 insieme a ła fondasion del Open Handset Alliance par avansar inte i stándar verti dei dispozitivi mòbiłi. El còdaze fonte prinsipałe de Android el se conoce cofà Android Open Source Project , che el ze sta metesto prinsipalmente soto licensa Apache. Android el ze el sistema operativo mòbiłe pì doparà inte el mondo, co na cuota de marcà superior al 90% inte el ano 2018, tanto par insima del so prinsipałe conpetidor iOS. Android Inc. xe sta fondà ne l'otobre 2003 da Andy Rubin . Inisialmente ła sosietà ła oparava sensa svełar grandi detaji. El 17 agosto del 2005 Google ła ga accuisio l'axienda parchè vołeva entrare inte el marcà de ła tełefonia mobiłe. Xe stà in sti ani ch'el team de Rubin taca a sviłupare un sistema operativo par dispoxitivi mobiłi baxà sol kernel Linux. El 5 novenbre 2007 xe stà el dì de prexentasion uficiałe del "robotin verde" da ła nomenàta OHA , un consòrsio de alcune axiende Hi-Tech che conprende anca Google, produtori de smartphone, cofà HTC e Samsung e operatori de tełefonia mobiłe come Sprint Nextel e T-Mobile e produtori de microprocesori come Cualcomm e Texas Instruments Incorporated. El primo dispoxitivo co Android l'era stà slansà sol marcà el 22 otobre del 2008, l'HTC Dream. Da cuel'ano xe tanti i axornamenti de Android che xe utiłixà par majorare łe prestasion e par scansełàr i bug de łe version pasà. Ogni ajornamento segue un ordine alfabetico e gà ła carateristega orixinałe de ciapàr el nome dai dolsi. Ła version 1.5 se gavea ciamà seguìa da ła version 1.6 , ła 2.1 xe stà ciamà , ła 2.2 , ła 2.3 , ła 3.0 , ła 4.0 , ła par finìr la version più recente 4.4 ciamà anca . Inte el marso 2013 Larry Page anuncia che Andy Rubin gà łasà ła presidénsa de Android par dedicarse ad altri progeti de Google. El vien sostituìo da Sundar Pichai.